Myśli ukryte – debiutancki tōmik ôd Karola Gwoździa. Wydany ôstoł we 2010 roku ôd Wydawnictwa Hologram. Szkryfniynty jes we Steuerowym szrajbōnku i zawiero 21 wierszy, w tym nojbarzij znany utwōr ôd autora "Hymn Norodu Ślōnskiygo". Na poczōtku kśōnżki, miast wstympu, autor zamieśćōł przełożōny poetycki fragmynt śpiywki ôd Michaela Jacksona "Will You Be There". Uodbiōr. Tōmik zebroł pozytywne recynzyje lokalnych medjōw. Portal "Twojakultura.pl" szkryfnōł: "Karol, mimo swojigo modego wieku, przekozoł swojymu pokolyniowi (i dalszym pokolyńōm), erbizna kultury ślōnskij, ôprawiōne we własne, szryfniynte wierszym przemyślynia". Karolina Włoczyk we cajtōngu "Goniec Górnośląski" szrajbła, iże "tōmik może być i inspiracyjōm do przemyślyń co do żywotu, jak i do pogłymbianio wiedzy ô ślōnskij godce". Zauważyła tyż, iże to tak naprowda "piyrszy na rynku tōmik ślōnskij poezyje" i dodała: "jego wiersze już znodły mocka fanōw". W "Siemianowickim Roczniku Muzealnym" publikacyjo analizowano: "Teksty rajn sōm wzruszajōnco spokopiōne i wiarygodne. (…) Kożdy ze 21 szkryfniyntych wierszy to prawdziwo „perełka”. Jejich autōr w kożdym kōncku pokazuje, co mo wiedza merytoryczno i warsztatowo". Podkreślała to tyż "Nowa Gazeta Śląska": "Karol Gwóźdź pewniy łōmie stereotypy i ku tymu udowadnio, co we ślōnskij godce idzie piyknie ôpowiedzieć mocka abstrakcyjnych pojynć. Co prowda szkryflanie we ślōnskij godce niy zdo sie być czynnośćōm blank naturalnōm, choby we codziynnych kōntaktach, to lekość, z jakōm poeta używo ślōnskich buchsztab, dowo nadzieja na drabki rozwōj tego działu ślōnskij kultury". * * * (Puste dźwiynki serca) Smutek Brif bezdōmnego Einsam Pociyrz * * * (Blaskiym ôd słōńca) Do G. Egzorta Na klynczkach Ôdloz Stwierdzynie Ańōł Uōna Słowa niy pedziane Hymn Norodu Ślōnskiygo * * * (Pōnoć już zabrakło) Ziymio z Auschwitz * * * (Chnet ôbrōca sie za sia) Kōniyc gruby * * * (A nałobkoło cisza) Cesta Bibljografijo. Karol Gwóźdź: "Myśli ukryte". Siymianowice Ślōnskie: Wydawnictwo Hologram, 2010. ISBN 978-83-930871-0-5